हैवी वाहन गुजरने से टूटा शाहपुरकंडी-माधोपुर रोड
भास्कर संवाददाता | शाहपुरकंडी
शाहपुरकंडीसे लेकर माधोपुर तक लगभग सात किलोमीटर सड़क टूटने और गड्ढों में तबदील हो गई है। इससे सड़क किनारे बसे गांव राजपुरा, अदियाल, कमुयाल और अन्य गांवों के लोगों को मुश्किलों का सामना करना पड़ रहा है। गांव के बलदेव राज, पंच निशा रानी, शमशेर सिंह, महिंद्र पाल, किशन कुमार, मदन लाल ने बताया कि बैराज बांध के निर्माण के कारण यह सड़क हैवी वाहनों के गुजरने से पूरी तरह टूट चुकी है। इस पर आए दिन कोई कोई एक्सीडेंट हो रहा है।
लोगों ने बताया कि इस रोड पर प्रतिदिन सैकड़ों वाहन आ-जा रहे हैं। परंतु रोड की रिपेयर के लिए कोई भी कुछ नहीं कर रहा है। लोगों ने बताया कि इस रोड की रिपेयर के लिए कई बार बांध प्रशासन को कहा लेकिन बांध प्रशासन बैराज बांध का काम बंद होने का बहाना बनाकर इस सड़क की रिपेयर नहीं करवा रहा है। लोगों ने प्रशासन को चेतावनी देते कहा कि अगर रोड को जल्द रिपेयर नहीं करवाया गया तो वह सभी लोग एकजुट हो कर सड़क पर जाम लगाने के लिए विवश हो जाएंगे। वहीं मंडीकरण बोर्ड का कहना है कि यह सड़क बैराज बांध के वाहनों के कारण टूटी है। अब फंड मिलने पर ही इसका पुनर्निर्माण किया जाएगा।
शाहपुरकंडी में टूटी सड़कों को लेकर रोष जताते लोग।
hin_Deva npi_Deva hin_Deva hin_Deva hin_Deva